Сребърен медал от Казахстан за Александър Проданов

Със сребърен медал от престижната Жаутиковската олимпиада по математика, физика и информатика се завърна от Алмати –Казахстан десетокласникът от Природо-математическата гимназия "Никола Обрешков" в Казанлък Александър Проданов.

 Талантливият физик бе единственият представител на Казанлък сред 32-ма български ученици, участвали в олимпиадата.

В нея българските представители завоюваха общо 23 медала, от тях: -6 златни, 5 сребърни и 12 бронзови

 32-та ученика от 7 училища от цялата страна се конкурираха с други над 500 участника от 21 страни.

Основната цел да Жаутиковската олимпиада е да се популяризират математиката, информатиката и физиката, както и да се развиват отношенията между учениците от математически гимназии по света.